Die wêreld in foto’s – 26 April 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Suid-Koreaanse weermag lanseer verskeie vuurpyle tydens ŉ oefenlopie saam met die VSA in Pocheon, Korea. Foto: Ahn Young-joon, AP ŉ Vrou en haar kinders loop verby ŉ muur vol koeëlmerke weens die konflik tussen polisie en bendes in Rio de Janeiro, Brasilië. Foto: Silvia Izquierdo, AP ŉ Ortodokse priester woon ŉ gedenkdiens in die Oekraïne by wat die slagoffers van die Tsjernobyl-kernramp vereer. Dit is 31 jaar sedert die ramp. Foto: Sergei Chuzavkov, AP Mediese studente van Thailand neem ŉ oomblik van stilte by kadawers om hul dankbaarheid te betoon aan die mense wat bereid is om hul liggame te skenk vir die Chulalongkorn-hospitaal in Bangkok. Foto: Sakchai Lalit, AP Kinders ry op ŉ mallemeule tydens Moulid, ŉ godsdienstige fees in Kaïro, Egipte. Foto: Amr Nabil, AP